ஏயர்கோன் கலிக்காமர் முளைவித் தாக்கும் இளையான்றன் குடிமாறர் மூர்க்கர் செங்கைத் தாயனார் செருத்துணையார் செருவில் வெம்போர் சாதித்த முனையடுவார் ஆக நம்பி பாயிரஞ்சேர் அறுபதுபேர் தனிப்பேர் தம்மில் பதின்மூவர் வேளாளர் பகருங் காலே	(17) அத்தகைய புகழ்வேளாண் மரபில் சேக்கி ழார்#குடியில் வந்தஅருண் மொழித்தே வர்க்குத்  தத்துபரி வளவனுந்தன் செங்கோ லோச்சுந் தலைமைஅளித் தவர்தமக்குத் தனது பேரும் உத்தமசோ ழப்பல்ல வன்தான் என்றும் உயர்பட்டங் கொடுத்திடஆங் கவர்நீர் நாட்டு நித்தனுறை திருநாகேச் சுரத்தில் அன்பு நிறைதலினால் மறவாத நிலைமை மிக்கார்		(18) (# சேவூர்க்கிழார் என்பதன் மரூஉமொழி சேக்கிழார் என்று கூறுவாருமுளர். சேவூர் வடஆர்க்காடு மாவட்டம் ஆரணியை அடுத்துள்ள ஒருசிற்றூராகும். 